Cosatu: 'Moenie e-tolskyfies koop nie' | Maroela Media
Cosatu: 'Moenie e-tolskyfies koop nie'
Die vakverbond Cosatu het Gautengse padgebruikers aangemoedig om nie e-tolskyfies te koop nie nadat die hooggeregshof in Pretoria Donderdag 'n aansoek om die projek te skrap van die hand gewys het.
"Moenie registreer nie! Moenie e-tolskyfies koop nie!" het Cosatu in 'n verklaring gesê. Patrick Craven, woordvoerder van Cosatu, sê hulle is teleurgesteld in die uitspraak en sal voortgaan met hulle protesaksies teen die omstrede e-tolstelsel. Craven sê Cosatu sal ook die parlement nader oor die kwessie. Regter Louis Vorster het vanoggend in sy uitspraak gesê die basis van die Bondgenootskap Teen Stedelike Tol (Outa) se aansoek, dat daar nie voldoende openbare deelname aan die proses was nie, was gebrekkig. Outa is ook beveel om die regskostes te betaal. Rob Handfield-Jones, 'n aktivis teen die e-tolstelsel, het 'n beroep gedoen op motoriste om nie toltariewe te betaal nie. "Die stelsel maak staat op vrywillige nakoming…Dit sal onmoontlik wees om miljoene oortredings per maand te vervolg." Die regering en die Suid-Afrikaanse Nasionale Padagentskap (Sanral) het die uitspraak verwelkom en 'n beroep gedoen op motoriste om e-tolskyfies te koop.
Vrou se liggaam in Hercules gevind
Petrolprysdaling in Januarie verwag
Outa moes 'n dubbel stratagie toegepas het. Een van onvoldoende publieke deelname en dat slegs 20% van die fondse wat ingesamel word, aangewend sal word om die skuld te delg. Die ander 80% gaan uit die land uit vloei.